แวะทานขนมปังปิ้งกับชาไทยก่อนไปทำงานรอบค่ำต่อค่ะ ร้านนี้ตั้งอยู่ถนนอ้อมเมือง กาญจนบุรี เปิดบริการช่วงเวลา 7:00-20:00 น. ทางร้านบริการกาแฟ เครื่องดื่มร้อน-เย็น ขนมปังปิ้ง มีแบบ ทาเนย นม แยมส้ม หรือ สตรอว์เบอรี่ ก็สั่งกันตามชอบ ขายคู่ละ 15 บาท หนึ่งคู่สั่งได้ 2 รส ค่ะ

ชาไทยเย็น 25 บาท รสชาติเข้มข้น หอมมาก ชอบค่ะ  

ขนมปังปิ้ง 15 บาท เลือกได้ 2 รส ต่อขนมปัง 1 คู่ ทางร้านปิ้งขนมปังกรอบนอกนุ่มใน หอม ใส่ไส้มาเต็ม ๆ โดยเฉพาะไส้แยม ส้มกับสตรอว์เบอรี่  อร่อยง่าย ๆ ถูกใจค่ะ

น้องคนขายน่ารัก บริการดี มีโอกาสผ่านมา ลองแวะชิมกันค่ะ 